CELEX: C2004/146/10
Language: et
Date: 2004-05-29 00:00:00
Title: Hagi, mille esitas 8. aprillil 2004 Euroopa Ühenduste Komisjoni vastu Adviesbureau Ehcon B.V. (Kohtuasi T-140/04)

29.5.2004   
            
            
               ET
            
            
               Euroopa Liidu Teataja
            
            
               C 146/7
            
         Hagi, mille esitas 8. aprillil 2004 Euroopa Ühenduste Komisjoni vastu Adviesbureau Ehcon B.V.
   (Kohtuasi T-140/04)
   (2004/C 146/10)
   Kohtuasja menetluse keel: hollandi keel
   Euroopa Ühenduste Esimese Astme Kohus on saanud 8. aprillil 2004 hagi, mille on esitanud Adviesbureau Ehcon B.V., asukohaga Reeuwijk (Holland), Euroopa Ühenduste Komisjoni vastu. Hageja esindaja on A. Goedkoop.
   Hageja esitab esimese astme kohtule järgmised nõuded:
   
               —
            
            
               Primaarselt kohustada Euroopa ühendust hüvitama töövõtupakkumise heakskiitmata jätmise tõttu hagejale tekitatud kahju summas 158 400 eurot seadusliku intressiga kuni summa tervikuna maksmise hetkeni;
            
         
               —
            
            
               Kohustada Euroopa ühendust hüvitama hagejale äritegevuses kogemuse kasutamise ja selle laiendamise mittesaamise tõttu saamata jäänud tulu 60 000 eurot seadusliku intressiga kuni summa tervikuna maksmise hetkeni;
            
         
               —
            
            
               Kohustada Euroopa ühendust hüvitama hagejale kaudse kahju, mis on tekkinud sellest, et on võetud võimalus järgneva töövõtu saamiseks. Hageja teatab, et järgneva töövõtu saamist puudutava võimaluse vähendamisest tekkinud kahju suuruseks on 10 protsenti järgneva töövõtu puhaskasumist ehk 25 500 eurot;
            
         
               —
            
            
               Subsidiaarselt kohustada Euroopa ühendust hüvitama töövõtu võimaluse äravõtmise tõttu hagejal tekkinud kahju 26 400 eurot seadusliku intressiga kuni summa tervikuna maksmise hetkeni;
            
         
               —
            
            
               Kohustada Euroopa ühendust hüvitama pakkumise tegemisega hagejal tekkinud kulud 10 000 eurot seadusliku intressiga kuni summa tervikuna maksmise hetkeni;
            
         
               —
            
            
               Kohustada Euroopa ühendust hüvitama hagejal tõendite hankimisest ja asja Euroopa ombudsmanile läbivaatamiseks saatmisest tekkinud kulud 40 000 eurot seadusliku intressiga kuni summa tervikuna maksmise hetkeni;
            
         
               —
            
            
               jätta kohtukulud Euroopa ühenduse kanda.
            
         Õiguslikud alused ja peamised argumendid
   Hageja osales sügisel 1996 võistupakkumisel, mille korraldas komisjon joogivee kohta antud direktiiviga seotud teenuste osas. (1) Hageja ei osutunud valituks.
   Hageja kohaselt on komisjoni käitumine vastuolus läbipaistvuspõhimõttega, mida komisjon peab pakkumismenetluses järgima. Hageja väidab, et Euroopa ombudsman on hageja kaebuse põhjal jõudnud samale järeldusele.
   Lisaks väidab hageja, et komisjoni käitumine on vastuolus direktiivi 92/50/EMÜ (2),millega kooskõlastatakse riiklike teenuslepingute sõlmimise kord, artikliga 3. Hageja kohaselt on komisjon vastuolus võrdse kohtlemise põhimõttega kohelnud pakkujaid erinevalt.
   Hageja kohaselt on komisjon rikkunud ka direktiivi 92/50/EMÜ artikli 12 lõiget 1, sest komisjon ei ole 15 päeva jooksul alates asjakohase taotluse saamisest teatanud hagejale kirjalikult tema pakkumise tagasilükkamise põhjustest.
   Hageja väidab, et kui komisjon oleks tegutsenud võrdse kohtlemise põhimõtte kohaselt, oleks hageja valitud läbirääkimiste etappi. Hageja väidab, et kui nii oleks läinud, oleks ta töövõtu saanud.
   Lisaks väidab hageja, et komisjon oleks direktiivi 92/50/EMÜ artikli 16 ja artikli 17 lõike 2 alusel pidanud saatma pakkumismenetluse tulemuste kohta teate Euroopa Ühenduste Ametlike Väljaannete Talitusele 48 päeva jooksul asjakohase lepingu sõlmimisest.
   Samuti on komisjon üritanud viia hagejat eksitusse.
   
      (1)  Pakkumiskutse – XI.D.1 (EÜT 1996 C 232, lk 35)
   
      (2)  Nõukogu 18. juuni 1992 direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1)